钦定古今图书集成/明伦汇编/官常典/第753卷 > 宋可权 刘士璟
## 钦定古今图书集成/明伦汇编/官常典/第753卷 > 宋可权 刘士璟

按《沭阳县志》：“可权，字合中，壬辰武进士苞之父也。崇
祯癸未，沭有兵警，知县刘士璟率士民据防，可权毅然请探兵信。回至滥泥洪，马被陷，衣甲尽污。可权登
岸，复整马甲，家人止毋入城，可权曰：‘我虽无官守，既
已身许刘父母何可背义’？遂匹马复入，同士璟死于
城守。儒学以毅烈旌之。后乡人公举于县，知县梁文”
焕曰：“见危授命，士人所难。兹独殉难不屈，视死如归，
杀身成仁，宋公有焉。”